ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
அகில இந்திய நாடாளுமன்ற, சட்டமன்ற பேரவை தலைவர்களின் 80-வது மாநாட்டை குடியரசுத் தலைவர் தொடங்கி வைத்தார்
அகில இந்திய நாடாளுமன்ற, சட்டமன்ற பேரவைத் தலைவர்களின் 80-வது மாநாட்டை, குஜராத்தின் கெவாடியாவில் குடியரசுத் தலைவர் திரு ராம் நாத் கோவிந்த் இன்று தொடங்கி வைத்தார்.
குடியரசு துணைத் தலைவர் மற்றும் மாநிலங்களவையின் தலைவர் திரு எம் வெங்கையா நாயுடு, மக்களவை தலைவர் திரு ஓம் பிர்லா ஆகியோர் இதில் உரையாற்றினர்.
இந்த வருடத்தின் அரசியலமைப்பு தினத்தை முன்னிட்டு இந்த இரண்டு நாள் மாநாடு குஜராத்தில் உள்ள கெவாடியாவில் ஏற்பாடு செய்யப்பட்டுள்ளது.
மாநாட்டை தொடங்கி வைத்து பேசிய குடியரசுத் தலைவர், நாடாளுமன்ற ஜனநாயகத்தில் எதிர்க்கட்சிகளுக்கு முக்கிய இடம் இருக்கிறது என்றும் ஆளும் கட்சியும் எதிர்க்கட்சியும் ஒற்றுமையோடு இணைந்து செயல்படுவது அவசியம் என்றும் கூறினார்.
மாநாட்டின் நிறைவு நிகழ்ச்சியில் நவம்பர் 26 அன்று பிற்பகல் 12.30 மணிக்கு காணொலி மூலம் பிரதமர் திரு நரேந்திர மோடி உரையாற்றுகிறார்.
1921-ஆம் ஆண்டு அகில இந்திய சபாநாயகர்கள் மாநாடு தொடங்கியது. இதன் நூற்றாண்டு விழா இந்த வருடம் கொண்டாடப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675698
சிறப்பு சேவைகள் மற்றும் கட்டுரைகள்
இந்திய ரிசர்வ் வங்கி, ரெப்போ விகிதத்தில் 50 புள்ளிகள் அதிகரித்து 5.4 சதவீதமாக உயர்த்தியது
ரெப்போ விகிதம் 5.40 சதவீதமாக உயர்வு
வணிக வங்கிகளுக்கு ரிசர்வ் வங்கி வழங்கும் கடனுக்கான வட்டியான ரெப்போ வட்டி விகிதம் அரை சதவீதம் அதிகரிக்கப்பட்டுள்ளது. உலகில் நிலவும் அசாதாரண சூழல், உள்நாட்டுப் பொருளாதார நடவடிக்கைகளில் காணப்படும் பின்னடைவு, எதிர்பாராத பணவீக்க அதிகரிப்பு ஆகியவற்றின் காரணமாக, ரிசர்வ் வங்கி ரெப்போ வட்டி விகிதத்தில், 50 அடிப்படை புள்ளிகள் அதிகரித்து 5.40 சதவீதமாக உயர்த்தியுள்ளது.
பணவீக்கம் மற்றும் மேலும் அதிகரிக்கவுள்ள பணவீக்கத்தை கட்டுக்குள் வைத்திருக்க வேண்டியதால், ரிசர்வ் வங்கியின் நிதிக் கொள்கைக் குழு இந்த முடிவை எடுத்துள்ளது. “தொடர்ந்து அதிகரிக்கும் பணவீக்கம் தொடர்பான எதிர்பார்ப்புகளை சீர்குலைக்கும் மற்றும் வளர்ச்சிக்கு தீங்கு விளைவிக்கும்” என பணவியல் கொள்கை குறித்து ரிசர்வ் வங்கி ஆளுநர் சக்திகாந்த தாஸ், தெரிவித்தார்.
வளர்ச்சி திட்டத்தில் எந்த மாற்றமும் இல்லை - 2022-23-ல் 7.2%
இந்தியப் பொருளாதாரம் குறித்த இந்திய ரிசர்வ் வங்கியின் வளர்ச்சிக் கணிப்பில் எவ்வித மாற்றமும் இன்றி, நடப்பு நிதியாண்டில் 7.2 சதவீதமாகவும், முதல் காலாண்டில் 16.2 சதவீதமாகவும் உள்ளது என்று ஆளுநர் கூறினார். 2-ம் காலாண்டில் 6.2% 3-வது காலாண்டில் 4.1% மற்றும் 4-வது காலாண்டில் 4.0%. 2023-24-ம் ஆண்டுக்கான உண்மையான பொருளாதார வளர்ச்சி 6.7 சதவீதமாக இருக்கும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848656
சிறப்பு சேவைகள் மற்றும் கட்டுரைகள்
சென்னை இஎஸ்ஐசி மருத்துவக் கல்லூரியில் ராகிங்குக்கு எதிரான விழிப்புணர்வு நிகழ்ச்சி நடைபெற்றது
சென்னை கே கே நகரில் உள்ள இஎஸ்ஐசி மருத்துவக் கல்லூரியில் மாணவர்களுக்கான ராகிங்குக்கு எதிரான வழிகாட்டு நெறிமுறைகள் மற்றும் கல்லூரி மற்றும் விடுதியில் ராகிங்கை தடுத்தல் குறித்த விழிப்புணர்வு நிகழ்ச்சி நடைபெற்றது.
இதில் சென்னை தி.நகர் காவல் துறை உதவி ஆணையர் திரு ஆதர்ஷ் பச்சேரா தலைமை விருந்தினராக பங்கேற்றார்.
இந்நிகழ்ச்சியில் பேசிய அவர். மாணவர்களிடையே ராகிங் பழக்கத்தை ஒழிப்பதன் முக்கியத்துவம் குறித்து எடுத்துரைத்தார். இளைய மற்றும் மூத்த மாணவர்களிடையே ஆரோக்கியமான நட்புறவை பராமரிக்க வேண்டும் என்று அவர் அறிவுறுத்தினார். கல்லூரியின் மூத்த மாணவர் தங்களது படிப்பில் மேலும் கவனம் செலுத்த வேண்டும் என்று கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 97.79 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 13,596 பேருக்கு புதிதாக தொற்று ஏற்பட்டுள்ளது இது கடந்த 230 நாட்களில் மிகவும் குறைவானதாகும்.
குணமடைந்தோர் விகிதம் தற்போது 98.12 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 19,582 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,34,39,331 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் தற்போது 0.56 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,89,694; கடந்த 221 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 115 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 47 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 59.19 கோடி கொவிட் பரிசோதனைகள் செய்யப்பட்டுள்ளன.
பிரதமர் அலுவலகம்
உத்தரபிரதேசத்தில் உள்ள ஸ்வாநிதி திட்ட பயனாளிகளுடன் பிரதமர் வரும் 27ஆம் தேதி கலந்துரையாடல்
உத்தரபிரதேசத்தில் உள்ள ஸ்வாநிதி திட்டத்தின் பயனாளிகளுடன் பிரதமர் திரு நரேந்திர மோடி, வரும் 27ஆம் தேதி காலை 10.30 மணிக்கு காணொலி காட்சி வாயிலாக உரையாடுகிறார். இந்த நிகழ்ச்சியில் உத்தரபிரதேச மாநில முதலமைச்சரும் கலந்து கொள்ளவிருக்கிறார்.
கொவிட்-19 காரணமாக பாதிக்கப்பட்ட நடைபாதை வியாபாரிகள் தங்கள் வாழ்வாதார நடவடிக்கைகளை மீண்டும் துவங்குவதற்கு ஏதுவாக, பிரதமரின் நடைபாதை வியாபாரிகள் தற்சார்பு நிதி  திட்டம், கடந்த ஜூன் 1ம் தேதி தொடங்கப்பட்டது. இந்தத் திட்டத்தின் கீழ் இதுவரை 24 லட்சத்திற்கும் அதிகமான விண்ணப்பங்கள் பெறப்பட்டு, அவற்றில் 12 லட்சத்திற்கும் கூடுதலான விண்ணப்பங்களுக்கு ஒப்புதல் அளிக்கப்பட்டு, 5.35 லட்சம் கடன்கள் வழங்கப்பட்டுள்ளன. உத்தரபிரதேச மாநிலத்தில் இதுவரை பெறப்பட்டுள்ள 6 லட்சத்திற்கும் அதிகமான விண்ணப்பங்களில், 3.27 லட்சம் விண்ணப்பங்களுக்கு ஒப்புதல் அளிக்கப்பட்டு 1.87 லட்சம் கடன்கள் இதுவரை வழங்கப்பட்டுள்ளன.
பிரதமருடனான இந்தக் கலந்துரையாடலை, உத்திரபிரதேச மாநிலமெங்கும் உள்ள ஸ்வாநிதி திட்ட பயனாளிகள் காண்பார்கள். இந்த நிகழ்ச்சி, டிடி செய்திகள் தொலைக்காட்சியில் நேரலை ஒளிபரப்பு செய்யப்படும்.
------
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நல்லாட்சிக்கான தேசிய மையம், மாலத்தீவு மற்றும் வங்கதேசத்தின் 95 அரசு அதிகாரிகளுக்கான 2 வார திறன் மேம்பாட்டு பயிற்சியை வழங்கியது
நல்லாட்சிக்கான தேசிய மையம், மாலத்தீவு மற்றும் வங்கதேசத்தின் மூன்று தொகுதி அரசு அதிகாரிகளுக்கான 2 வார திறன் மேம்பாட்டு பயிற்சியை மே 19, 2022 அன்று புதுதில்லியில் நிறைவு செய்தது.
இந்தியா மற்றும் பிற வளரும் நாடுகளில், குறிப்பாக அண்டை நாடுகளில் உள்ள அரசு அதிகாரிகளிடையே அறிவு பரிமாற்றம் மற்றும் ஒத்துழைப்பை வளர்ப்பதில் நல்லாட்சிக்கான தேசிய மையம் ஆழ்ந்த உறுதியுடன் உள்ளது. பிரதமர் திரு நரேந்திர மோடியால் பரிந்துரைக்கப்பட்ட 'வசுதைவ குடும்பகம்' மற்றும் 'அருகமை நாடுகள் முதலில்' கொள்கையுடன் இணைந்த திறன்-மேம்பாட்டுத் திட்டங்கள் மக்களை மையமாகக் கொண்ட கொள்கைகள், நல்ல நிர்வாகம், மேம்பட்ட சேவை வழங்கல் மற்றும் இறுதியில் தரத்தை மேம்படுத்துவதை நோக்கமாகக் கொண்டுள்ளன.
நிதி ஆயோக்கின் உறுப்பினர்  டாக்டர். வி.கே.பால், கலந்து கொண்டு உரையாற்றினார். பிரதமர் திரு நரேந்திர மோடியின் 2047ம் ஆண்டுக்கான தொலைநோக்குப் பார்வையை வலியுறுத்திய அவர், இது வளமான, அனைவரையும் உள்ளடக்கிய மற்றும் தன்னிறைவு பெற்ற இந்தியாவை உருவாக்குவதைச் சுற்றி வருகிறது என்றார். 2047 ஆம் ஆண்டிற்கான பிரதமர் மோடியின் தொலைநோக்குப் பார்வையின் கொள்கைகள் மற்றும் நோக்கங்களைத் தழுவியதன் மூலம், அந்தந்த நாடுகளின் தேவைகளுக்கு ஏற்ப, உள்ளடக்கிய வளர்ச்சி, உயர் பொருளாதார வளர்ச்சி, தொழில்நுட்ப முன்னேற்றம், நகரமயமாக்கல், சுற்றுச்சூழல் நிலைத்தன்மை மற்றும் உலகளாவிய ஒத்துழைப்பை நிர்வகித்தல் போன்றவற்றில் கவனம் செலுத்துவது அவசியம் என அவர் வலியுறுத்தினார்.
பிரதமர் அலுவலகம்
இந்தியாவின் வளமான இசை பாரம்பரியத்தை பாதுகாக்கவும், கொண்டாடவும் மேற்கொள்ளப்பட்டு வரும் முயற்சிகளுக்கு பிரதமர் பாராட்டு
இந்தியாவின் வளமான இசை பாரம்பரியத்தை பாதுகாக்கவும், கொண்டாடவும் மேற்கொள்ளப்பட்டு வரும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார். நமது இளைஞர்களுக்கும், கலாச்சாரத்திற்கும் இடையேயான இணைப்பை இது ஆழப்படுத்தும் என்று திரு மோடி கூறியுள்ளார்.
கலா ராம்நாத்தின் ட்விட்டர் பதிவிற்கு பதில் அளித்து பிரதமர் கூறியிருப்பதாவது:
“இந்தியாவின் வளமான இசை பாரம்பரியத்தை பாதுகாக்கவும், கொண்டாடவும் மேற்கொள்ளப்பட்டு வரும் முயற்சிகள் அபாரமானவை என்பதுடன், அதீத ஆர்வம் மற்றும் அர்ப்பணிப்பை உணர்த்துகின்றன. நம் இளைஞர்களுக்கும், நம் கலாச்சாரத்திற்கும் இடையேயான இணைப்பை இது ஆழப்படுத்தும் என்று நான் நம்புகிறேன்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பத்திரிகை தகவல் அலுவலகம் இந்திய அரசு சென்னை
தமிழகத்தின் தேசிய நெடுஞ்சாலைகளில் 96 பகுதிகளில் விபத்துகளை தடுக்க மத்திய அரசு நடவடிக்கை:
தமிழகத்தில் மொத்தம் 102 விபத்து பகுதிகள் உள்ளன. இதில் 96 விபத்து பகுதிகள் தேசிய நெடுஞ்சாலைகளில் உள்ளன. இந்த நெடுஞ்சாலைகளில் விபத்துகளை தடுக்க உடனடியாக ஒரு சில தற்காலிக நடவடிக்கைகளும் 24 இடங்களில் நிரந்தர நடவடிக்கைகளும், எடுக்கப்பட்டுள்ளன. மேலும் 52 இடங்களில் வேலை நடைபெற்று கொண்டு இருக்கிறது அல்லது ஏல நடவடிக்கை நிலையில் உள்ளது என்று மத்திய சாலை போக்குவரத்து மற்றும் நெடுஞ்சாலைகள் துறை அமைச்சர் திரு. மன்சுக் மண்டாவியா இன்று மாநிலங்கள் அவையில் தெரிவித்தார்.
தற்காலிக நடவடிக்கையாக எச்சரிக்கைக் குறியிட்டு பலகைகள், வாகனத்தின் வேகத்தை குறைக்கும் வகையில் ரம்பில் ஸ்ட்ரிப்ஸ் போன்றவை வைக்கப்பட்டுள்ளன. அமைச்சகம், சாலை பாதுகாப்பை உறுதி செய்யும் வகையில், 5 கி.மீ அல்லது அதற்கு மேல் நீளம் கொண்ட அனைத்து புதிய சாலை திட்டங்களுக்கும் கடைபிடிக்க வேண்டிய விதிமுறைகளை வெளியிட்டுள்ளது என்று அமைச்சர் தெரிவித்தார்.
பிரதமர் அலுவலகம்
நாடாளுமன்ற உறுப்பினரும் மத்திய முன்னாள் அமைச்சருமான திரு. சன்வர் லால் ஜாட் மறைவிற்கு பிரதமர் இரங்கல்
நாடாளுமன்ற உறுப்பினரும் மத்திய முன்னாள் அமைச்சருமான திரு. சன்வர் லால் ஜாட் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“நாடாளுமன்ற உறுப்பினரும் மத்திய முன்னாள் அமைச்சருமான திரு. சன்வர் லால் ஜாட் மறைவு குறித்து அறிந்து வேதனை அடைந்தேன். பா.ஜ.க. மற்றும் தேசத்திற்கு இது பெரிய இழப்பாகும். எனது இரங்கல்கள்
திரு. சன்வர் லால் ஜாட் கிராமங்கள் மற்றும் விவசாயிகள் நலனுக்காக தீவிரமாக பாடுபட்டவர். இந்த சோகமான தருணத்தில் எனது சிந்தனைகள் அவரது குடும்பத்தினர் மற்றும் ஆதரவாளர்களுடன் உள்ளது” என்று பிரதமர் குறிப்பிட்டுள்ளார்.
பிரதமர் அலுவலகம்
காசியில் தேவ் தீபாவளி கொண்டாட்டங்களின் காட்சிகளை பிரதமர் பகிர்வு
காசியில் தேவ் தீபாவளி கொண்டாட்டங்களின் கண் கவர் காட்சிகளை பிரதமர் திரு நரேந்திர மோடி பகிர்ந்துள்ளார்.
ட்விட்டர் பதிவில் அவர் தெரிவித்ததாவது:
“தேவ் தீபாவளி என்பது சிறப்பான பண்டிகை, அதிலும் காசியில் இந்தப் பண்டிகை நினைவை விட்டு அகலாது. என்றென்றும் நிலைத்திருக்கும் காசி நகரத்தில் எடுக்கப்பட்ட இந்த ஒளிமயமான புகைப்படங்களைக் காணுங்கள்...”
உள்துறை அமைச்சகம்
கர்நாடகாவின் தேவநகரேவில் பல்வேறு வளர்ச்சி திட்டங்களை மத்திய உள்துறை மற்றும் கூட்டுறவு அமைச்சர் திரு அமித் ஷா தொடங்கி வைத்தார்
மொத்தம் ரூ 50 கோடி மதிப்பிலான பல்வேறு வளர்ச்சி திட்டங்களை கர்நாடகாவின் தேவநகரேவில் மத்திய உள்துறை மற்றும் கூட்டுறவு அமைச்சர் திரு அமித் ஷா இன்று தொடங்கி வைத்தார்.
காந்தி பவன், காவல் பொதுப் பள்ளி மற்றும் ஜி எம் தொழில்நுட்ப நிறுவனத்தின் மைய நூலகத்தை அவர் திறந்து வைத்தார். விடுதலைப் போராட்ட வீரர்களை கவுரவித்த அவர், நாட்டின் சுதந்திர போராட்டத்தில் அவர்களின் மதிப்புமிக்க பங்குக்காக நன்றி தெரிவித்தார். கர்நாடக முதலமைச்சர் திரு பசவராஜ் எஸ் பொம்மை மற்றும் இதர பிரமுகர்கள் நிகழ்ச்சியில் பங்கேற்றனர்.
நிகழ்ச்சியில் உரையாற்றிய மத்திய உள்துறை அமைச்சர், கடந்த இரு வருடங்களாக இந்தியாவும், உலகமும் பெருந்தொற்றை எதிர்கொண்டு வருவதாக கூறினார். ஒட்டுமொத்த மனிதகுலத்திற்கே கொவிட்-19 பெருந்தொற்று பெரிய சவால்களை விடுத்த போதிலும், கொவிட்டுக்கு எதிரான போரை பிரதமர் திரு நரேந்திர மோடியின் தலைமையின் கீழ் இந்தியா சிறப்பாகவும், வலுவுடனும் எதிர்கொண்டதாகவும், தற்போது கொவிட்டில் இருந்து நாம் கிட்டத்தட்ட வெளியே வந்து விட்டோம் என்றும் அவர் கூறினார்.
கொவிட்டுக்கு எதிரான போரை கர்நாடகா சிறப்பாக மேற்கொண்டதாகவும், 5 கோடியே 20 லட்சம் பேருக்கு தடுப்பு மருந்து வழங்கப்பட்டுள்ளதாகவும் திரு அமித் ஷா கூறினார். இவர்களில் 4 கோடி பேருக்கு முதல் டோசும், 1.16 கோடி பேருக்கு இரண்டாவது டோசும் வழங்கப்பட்டுள்ளன. முதல்வர் திரு பசவராஜ் பொம்மையின் தலைமையின் கீழ் செப்டம்பர் இறுதிக்குள் 90 சதவீதம் மக்களுக்கு தடுப்பூசி செலுத்தப்பட்டு விடும் என்றும் அவர் நம்பிக்கை தெரிவித்தார். இது ஒரு மிகப்பெரிய சாதனை என்றும், மக்களுடன் இணைந்து அரசு பணிபுரிந்தால் சாதனைகளை புரியலாம் என்பதற்கான எடுத்துக்காட்டு என்றும் அவர் கூறினார்.
ஏழைகள், பின்தங்கியோர் மற்றும் பழங்குடியினரை பற்றியே பிரதமர் திரு நரேந்திர மோடி எப்போதும் சிந்தித்து வருவதாக மத்திய உள்துறை அமைச்சர் கூறினார். கொவிட்-19 பெருந்தொற்று நாட்டின் ஏழைகளை மிகவும் பாதித்து, தினக்கூலிகள் ஒரு வேளை உணவுக்கே சிரமப்பட்ட நிலையில், மே முதல் நவம்பரில் தீபாவளி வரை ஒவ்வொருவருக்கும் 5 கிலோ இலவச உணவு தானியங்களை முதல் மற்றும் இரண்டாம் அலைகளின் போது திரு நரேந்திர மோடி அரசு வழங்கியது. நாட்டிலுள்ள 80 கோடி மக்களுக்கு 10 மாதங்களுக்கு 5 கிலோ உணவு தானியங்களை இலவசமாக திரு மோடி அரசு வழங்கியது என்று திரு ஷா கூறினார்.
பெருந்தொற்றுக்கு எதிரான போரில் தேவையான அனைத்து நடவடிக்கைகளையும் அரசு எடுத்ததாகவும், ஒவ்வொரு வீட்டில் இருக்கும் பெண்களும் குழந்தைகளும் பசியோடு உறங்கக்கூடாது என்பதை பிரதமர் உறுதி செய்ததாகவும் அவர் கூறினார்.
மூன்றாம் அலை வரும் என்று எதிர்பார்க்கப்படும் நிலையில், ஒவ்வொரு மாநிலம், மாநகரம் மற்றும் நகரமும் கொவிட்-19-க்கு எதிரான போரை மேற்கொள்ளும் வகையில் பல்லாயிரக்கணக்கான கோடி ரூபாய்கள் மதிப்பிலான தொகுப்புகளை பிரதமர் திரு நரேந்திர மோடி அறிவித்துள்ளார்.
கொவிட்-19-க்கு எதிரான போரில் அனைவருக்கும் தடுப்பூசி செலுத்துவதே வெற்றியின் சூத்திரம் என்று கூறிய திரு அமித் ஷா, போதுமான அளவில் தடுப்பு மருந்துகள் விநியோகம் செய்யப்படுவதை இந்திய அரசு உறுதி செய்து வருவதாகவும் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751501
ரெயில்வே அமைச்சகம்
போக்குவரத்திற்கு தகவல் தொழில்நுட்ப பயன்பாடு குறித்த ரயில்வே ஏற்பாடு செய்த கருத்தரங்கம்
போக்குவரத்திற்கு தகவல் தொழில்நுட்பத்தை பயன்படுத்துவது குறித்த கருத்தரங்கிற்கு ரயில்வே அமைச்சகம் மற்றும் ரயில்வே தகவல் சேவைகள் மையம் ஏற்பாடு செய்திருந்தது. இதில் ரயில்வே மற்றும் நிலக்கரித் துறை அமைச்சர் திரு. பியூஷ் கோயல் சிறப்பு விருந்தினராக கலந்து கொண்டார். இந்திய ரயில்வேயின் இ-கொள்முறை முறையின் மொபைல் செயலியான ஆபூர்த்தியை திரு. கோயல் அறிமுகப்படுத்தினார்.
நிகழ்ச்சியில் பேசிய திரு. பியூஷ் கோயல், “இந்திய ரயில்வே உற்சாகம் பெற இதுவே தருணம் என்றும் இந்திய ரயில்வேயின் திசை மற்றும் முகத்தை மாற்றிக் கொள்வதற்கான உறுதியாக அம்சமாக தொழில்நுட்பம் திகழும். ரயில் பாதை, பாதுகாப்பு, சிக்னல், உணவு அளித்தல், நேரம் தவறாமை மற்றும் ஆய்வு நடைமுறைகளை நவீனமாக்குவது தொடர்பானவற்றில் ரயில்வேயில் பல புதிய மாற்றங்கள் ஏற்பட்டுள்ளன. இவை ரயில்களை மேலும் திறன் கொண்டதாக ஆக்கும். தொழில்நுட்பத்தை விரைவாக அதிகரிப்பதையே நம்மிடம் இருந்து இந்த நாடு எதிர்பார்க்கிறது என்பதுடன் இதற்காக நாம் தனியார் துறையில் உதவியை பெற்றுக் கொண்டு, தொழில்நுட்பங்களை உருவாக்கி பயன்படுத்த வேண்டும். காகிதமில்லா முன்பதிவு செய்யப்படாத டிக்கெட்கள் 2014-15ல் இருந்து 195 என்ற எண்ணிக்கையில் இருந்து 67,000 ஆக அதிகரித்துள்ளது. 3 ஆண்டுகளில் இதன் வளர்ச்சி 35,000% ஆக உள்ளது. நாம் தற்போது 710 ரயில் நிலையங்களில் வைஃபை அளித்துள்ளோம். இது வேகத்தின் அடிப்படையில் நாட்டிலேயே சிறப்பானதாகும். இதனை சாத்தியமாக்கிய ரயில்வே பணியாளர்கள் குறித்து நான் பெருமிதமடைகிறேன். நாம் இந்திய ரயில்வேயை சிறப்பானதாக்கி, சிறத மற்றும் வடிவகைக்கப்பட்டதாக ஆக்கி சிற்ந்த வாடிக்கையாளர் அனுபவத்தை அளிக்க வேண்டும்” என்றார்.
மேலும் விவரங்கள் பெற: pib.ni.ci.
நுகர்வோர் நலன், உணவு மற்றும் பொது விநியோகம் அமைச்சகம்
கோதுமையின் விலையைக் குறைப்பதால் நுகர்வோர் பயனடைவதை உறுதி செய்வது தொடர்பாக மாநில அதிகாரிகளுடன் மத்திய உணவு மற்றும் பொது விநியோகச் செயலாளர் ஆலோசனை
கோதுமை விலையை கட்டுப்படுத்துவதற்கும், சந்தையில் கோதுமை எளிதாக கிடைப்பதை உறுதி செய்வதற்காகவும், மத்திய உணவு மற்றும் பொது விநியோகத்துறைச் செயலாளர் திரு சஞ்சீவ் சோப்ரா மாநிலங்களின் உணவுத்துறைச் செயலாளர்களுடன் காணொலி மூலம் இன்று  ஆலோசனை நடத்தினார். நேற்று  அறிவிக்கப்பட்ட கோதுமை இருப்பு வரம்பு உத்தரவு மற்றும் அதன் செயலாக்கம் குறித்து இன்றைய கூட்டத்தில் விரிவாக விவாதிக்கப்பட்டது. மொத்த விற்பனையாளர்கள், வர்த்தகர்கள், சில்லறை விற்பனையாளர்கள், பெரிய சில்லரை வர்த்தக விற்பனையாளர்கள் மற்றும் கோதுமை பதப்படுத்துபவர்களுக்கு கோதுமை கையிருப்புத் தொடர்பான வரம்புகளை மத்திய அரசு நேற்று  அறிவித்த நிலையில், அது தொடர்பான நடவடிக்கைகளை விரைவுப்படுத்தி, பதுக்கலைத் தடுத்து விலையை கட்டுப்படுத்துவது குறித்து இக்கூட்டத்தில் ஆலோசிக்கப்பட்டது.
வர்த்தகர்களிடம் கோதுமை இருப்பு குறித்த விவரங்களைப் பெறுமாறு மாநில அரசுகளை மத்திய அரசு கேட்டுக் கொண்டுள்ளது. உணவு மற்றும் பொது விநியோகத் துறையின் இணையதளமான https://evegoils.nic.in/wsp/login என்ற தளத்தில் தரவுகளை நிரப்புவதற்கான வழிமுறைகள் மாநில அரசுகளுக்கு தெரிவிக்கப்பட்டுள்ளன.
கோதுமை கையிருப்பு வரம்புகளுக்கு உட்பட்ட அனைத்து தரப்பினரும், ஒவ்வொரு வெள்ளிக்கிழமையும் கோதுமையின் கையிருப்பு நிலையை இந்த இணையதளத்தில் தவறாமல் அறிவித்து புதுப்பிப்பதை உறுதி செய்யுமாறு மாநிலங்கள் மற்றும் யூனியன் பிரதேசங்களுக்கு அறிவுறுத்தல்கள் வழங்கப்பட்டுள்ளன.
இந்தக் கூட்டத்தின் போது, கோதுமை மற்றும் அரிசியை உள்நாட்டு திறந்த சந்தை திட்டத்தின் கீழ்  விற்பனை செய்வதற்கான அரசின் முடிவு குறித்தும் மத்திய அரசு விளக்கம் அளித்தது. நுகர்வோருக்கு கோதுமை மற்றும் அரிசி போன்ற உணவு தானியங்கள் குறைந்த விலையில் கிடைப்பதை உறுதி செய்வதற்காக இந்த நடவடிக்கைகள் எடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1931993
தொழிலாளர் மற்றும் வேலைவாய்ப்பு அமைச்சகம்
குழந்தைகள் மற்றும் இளம்வயதுடையவர்கள் சுரங்கங்களில் பணியாளர்களாகவும், உதவியாளர்களாகவும் பணிபுரிய தடை விதிக்கப்பட்டுள்ளது
கடந்த 2016 ஆம் ஆண்டு குழந்தை தொழிலாளர்  சட்டத்தில் மத்திய அரசு திருத்தம் மேற்கொண்டது. அதன்படி, 14 வயதிற்குட்பட்டவர்கள் வேலைசெய்வதற்கும், 14 வயது முதல் 18 வயதுடையவர்களை கடினமான வேலைகளில் ஈடுபடுத்துவதற்கும் தடைவிதிக்கப்பட்டது. இச்சட்டம் 1.09.2016 முதல் அமலுக்கு வந்தது. இதை மீறுபவர்கள் மீது, கடும் நடவடிக்கை எடுக்கவும் இச்சட்டத்தில் வழிவகை செய்யப்பட்டது. அதேபோல், குழந்தைகள் மற்றும் இளம் வயதுடையவர்கள் சுரங்கங்களில் பணியாளர்களாகவும், உதவியாளர்களாகவும் பணிபுரிய தடை விதிக்கப்பட்டுள்ளது.
இலவச மற்றும் கட்டாயக்கல்வி உரிமைச்சட்டம், 2009ன் படி, 6 வயது முதல் 14 வயது வரையிலான குழந்தைகளுக்கு சம்பந்தப்பட்ட அரசுகள், கட்டாய ஆரம்பக்கல்வியை அருகாமையில் உள்ள பள்ளிகளில் அளிக்கவேண்டும் என்று தெரிவிக்கப்பட்டுள்ளது.
இத்தகவலை மக்களவையில், மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு ராமேஷ்வர் தெளி எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1844654
பாதுகாப்பு அமைச்சகம்
இந்தியா & ஆஸ்திரேலியாவுக்கு இடையேயான ‘2+2’ அமைச்சர்கள் பேச்சுவார்த்தைக்கு பிறகு பாதுகாப்பு அமைச்சர் திரு ராஜ்நாத் சிங்கின் அறிக்கை
இந்தியா & ஆஸ்திரேலியாவுக்கு இடையேயான ‘2+2’ அமைச்சர்கள் பேச்சுவார்த்தைக்கு பிறகு பாதுகாப்பு அமைச்சர் திரு ராஜ்நாத் சிங் வெளியிட்ட அறிக்கையின் முக்கிய அம்சங்கள் வருமாறு:
“மேன்மைமிகு திருமிகு மாரிஸ் பாய்ன் மற்றும் மேன்மைமிகு திரு பீட்டர் டுட்டன், டாக்டர் ஜெய்சங்கர், தாய்மார்களே, பெரியோர்களே, இந்தியா & ஆஸ்திரேலியாவுக்கு இடையேயான ‘2+2’ அமைச்சர்கள் பேச்சுவார்த்தைக்கு ஆஸ்திரேலியாவில் இருந்து வந்திருக்கும் இரு அமைச்சர்களை வரவேற்பது மிகுந்த மகிழ்ச்சி அளிக்கிறது.
இந்திய-ஆஸ்திரேலிய விரிவான மூலோபாய கூட்டின் முக்கியத்துவத்தை இந்த பேச்சுவார்த்தை குறிக்கிறது. வெளிப்படையான, சுதந்திரமான, அனைத்தையும் உள்ளடக்கிய மற்றும் வளமிகுந்த இந்தோ-பசிபிக்கிற்காக பகிர்ந்து கொண்டுள்ள லட்சியத்தின் அடிப்படையில் முக்கியமான கூட்டை இந்தியா மற்றும் ஆஸ்திரேலியா பகிர்ந்து கொண்டுள்ளன. ஒட்டுமொத்த பிராந்தியத்தின் அமைதி மற்றும் வளத்தில் இரு ஜனநாயகங்களுக்கும் பொதுவான அக்கறை உண்டு.
இருதரப்பு மற்றும் பிராந்திய விஷயங்கள் குறித்து அமைச்சர் பாய்ன் மற்றும் அமைச்சர் டுட்டனுடன் இன்றைக்கு விரிவான மற்றும் ஆழமான ஆலோசனை மேற்கொள்ளப்பட்டது. ராணுவ ஒத்துழைப்பு, சர்வதேச பெருந்தொற்றுக்கு எதிரான போர் உள்ளிட்ட பல்வேறு விஷயங்களில் பலதரப்பட்ட அமைப்பு சார்ந்த கட்டமைப்புகள் குறித்து நாங்கள் விவாதித்தோம். ஆப்கானிஸ்தான், கடல்சார் பாதுகாப்பு, பல விதங்களில் ஒத்துழைப்பு உள்ளிட்டவை குறித்து நாங்கள் கருத்துகளை பரிமாறிக்கொண்டோம்.
சுதந்திரமான வர்த்தகத்தை உறுதி செய்வதற்கான தேவை, சர்வதேச விதிகளை பின்பற்றி நடப்பது, ஒட்டுமொத்த பிராந்தியத்தின் நீடித்த பொருளாதார வளர்ச்சி குறித்து இருதரப்பிலும் வலியுறுத்தப்பட்டது.
இருதரப்பு ராணுவ ஒத்துழைப்பை பொருத்தவரையில், பல்வேறு சேவைகளில் ராணுவ செயல்பாடுகளை நீட்டிப்பது என்றும், ராணுவ தகவல்களை அதிகளவில் பகிர்ந்து கொள்வது என்றும், பரஸ்பர ஆதரவுக்காக நெருங்கி பணியாற்றுவதென்றும் நாங்கள் முடிவெடுத்தோம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754109
பிரதமர் அலுவலகம்
ஒற்றுமையின் சிலையை பிரதமர் நாட்டுக்கு அர்ப்பணிக்கிறார்
குஜராத் மாநிலம் கெவாடியாவில் அக்டோபர் 31, 2018 அன்று உலகிலேயே மிகவும் உயரமான “ஒற்றுமையின் சிலை”-யை பிரதமர் திரு நரேந்திர மோடி நாட்டுக்கு அர்ப்பணிக்கவுள்ளார்.
குஜராத்தின் நர்மதா மாவட்டத்தில் உள்ள கெவாடியாவில் சர்தார் வல்லபாய் பட்டேலின் பிறந்த நாளன்று 182 மீட்டர் உயரமுள்ள அவரது சிலை நாட்டுக்கு அர்ப்பணிக்கப்படுகிறது.
“ஒற்றுமையின் சிலை”-யை நாட்டுக்கு அர்ப்பணிப்பதைக் குறிக்கும் வகையில், திறப்பு விழாவின் போது, பிரதமரும் மற்ற பிரமுகர்களும் கலசத்தில் மண்ணையிட்டு, நர்மதா நதிநீரை ஊற்றுவார்கள். சிலைக்கு அபிஷேகம் செய்வதற்கான கருவியை பிரதமர் அழுத்துவார்.
அங்கு திரண்டிருப்போர்களிடையே பிரதமர் உரையாற்றுவார்.
பின்னர், ஒற்றுமையின் சுவரினை திறந்து வைப்பதற்காக அந்த இடத்திற்கு அவர் வருவார். ஒற்றுமையின் சிலை பாதத்தில் பிரதமர் சிறப்புப் பிரார்த்தனை செய்வார். அருங்காட்சியகம், பொருட்காட்சி, பார்வையாளர்கள் மாடம் ஆகியவற்றையும் அவர் பார்வையிடுவார். 153 மீட்டர் உயரமுள்ள இந்த மாடத்தில் ஒரே சமயத்தில் 200 பார்வையாளர்கள் வரை அமரமுடியும். சர்தார் சரோவர் அணை, அதன் நீர்தேக்கம் மற்றும் சத்புரா, விந்திய மலையடுக்குகளை அங்கிருந்து பார்வையிடலாம். இந்திய விமானப்படையின் விமானங்களின் அணிவகுப்பு மற்றும் கலைக்குழுக்களின் நிகழ்ச்சிகளும், அர்ப்பணிப்பு விழாவில் இடம்பெறும்.
பாதுகாப்பு அமைச்சகம்
அக்னி வீரர்களின் முதல் குழுவினரிடம் பிரதமர் திரு நரேந்திர மோடி காணொலி காட்சி மூலம் உரையாற்றினார்; அக்னிபத் திட்டத்தின் முன்னோடிகளாக திகழும் அக்னிவீரர்களுக்கு வாழ்த்து தெரிவித்தார்
வலுவான, வளமான ‘புதிய இந்தியாவை’ கட்டமைப்பதை நோக்கிய நடவடிக்கையில் முதன்மையானது இந்தத் திட்டம் என்று பாதுகாப்பு அமைச்சர் தெரிவித்தார்
அடிப்படைப்பயிற்சியை தொடங்கியுள்ள முப்படையின் அக்னி வீரர்களின் முதல் குழுவினருடன் காணொலி காட்சி வாயிலாக, பிரதமர் திரு நரேந்திர மோடி இன்று  உரையாற்றினார்.
நமது ஆயுதப்படையை வலுப்படுத்தவும், அதன் எதிர்காலத்தை தயார் செய்யவும், இந்த முன்னோடி கொள்கை முக்கியத்துவம் பெற்று விளங்கும் என்று பிரதமர் எடுத்துரைத்தார். இளைய அக்னி வீரர்கள் ஆயுதப்படையை மேலும் இளமையானதாகவும், தொழில்நுட்ப அறிவு சார்ந்ததாகவும் ஆக்குவார்கள் என்று பிரதமர் உறுதிபட தெரிவித்தார்.
அக்னி பத் திட்டம் எவ்வாறு மகளிருக்கு அதிகாரம் அளிக்கும் என்பது குறித்தும் பிரதமர் விவாதித்தார். கடற்படையில் இணைந்து பெருமை சேர்த்துள்ள மகளிர் அக்னி வீரர்கள் குறித்து மகிழ்ச்சி தெரிவித்த அவர், முப்படையிலும் மகளிர் அக்னி வீரர்களை காண்பதை தாம் எதிர்நோக்கி இருப்பதாக தெரிவித்தார். ஆயுதப்படையின் பல்வேறு பிரிவுகளில் மகளிர் முன்னிலை வகிப்பதை பிரதமர் நினைவுகூர்ந்தார். சியாச்சின் பகுதியில் மகளிர் வீரர் பணியமர்த்தப்பட்டது மற்றும் நவீன போர் விமானங்களை மகளிர் ஓட்டுவது ஆகியவற்றை அவர் உதாரணங்களாக குறிப்பிட்டார்.
இந்த நிகழ்ச்சியில் வரவேற்புரை ஆற்றிய பாதுகாப்பு அமைச்சர் திரு ராஜ்நாத் சிங், தேசத்தை வலுப்படுத்த பாதுகாப்பு அமைச்சகம் பல முடிவுகளை மேற்கொண்டிருப்பதாகவும், அவற்றில் அக்னி பத் திட்டம் மிகவும் முக்கியமானதும், முன்னெப்போதும் காணப்படாத சீர்திருத்தங்களில் ஒன்றாகும் என்றும் தெரிவித்தார்.
அக்னி வீரர்கள் ராணுவத்தில் மட்டுமின்றி தங்களின் பலம் மற்றும் அறிவின் மூலம் சமூகத்திற்கும் சேவை செய்வார்கள் என்று அவர் குறிப்பிட்டார். வலுவான, வளமான ‘புதிய இந்தியாவை’ கட்டமைப்பதை நோக்கிய நடவடிக்கையில் முதன்மையானது இந்தத் திட்டம் என்று பாதுகாப்பு அமைச்சர் தெரிவித்தார்.
பாதுகாப்பு அமைச்சகத்தின் பல்வேறு துறைகளிலும், மத்திய ஆயுதப்படைப்பிரிவுகளிலும், ரயில்வே அமைச்சகத்திலும் ஏராளமான பணியிடங்களில் அக்னி வீரர்களுக்கு இடஒதுக்கீடு உறுதி செய்யப்பட்டுள்ளது என்று அவர் கூறினார். அக்னி வீரர்களுக்கு முறைப்படியான கல்வியை உத்தரவாதப்படுத்த பாதுகாப்புத் துறையும், கல்வி அமைச்சகமும் இணைந்து ஏற்பாடுகளை செய்திருப்பதாக அவர் குறிப்பிட்டார்.
ராணுவ சேவைகளுக்குப் பின் ஏதாவது தொழில் தொடங்க அல்லது சுயவேலை வாய்ப்பை ஏற்படுத்திக் கொள்ளவிரும்பும் அக்னி வீரர்களுக்கு நியாயமான வட்டி விகிதத்தில் கடன் வழங்க நிதி அமைச்சகத்துடன் சேர்ந்து ஏற்பாடுகள் செய்யப்பட்டிருப்பதாகவும் திரு ராஜ்நாத் சிங் கூறினார்.
பிரதமரின் உரை அக்னி வீரர்கள் பயிற்சி மையங்கள் அனைத்திலும் நேரலையாக ஒளிபரப்பப்பட்டது. இந்த நிகழ்வில் முப்படைகளின் தலைமைத் தளபதி ஜென்ரல் அனில் சௌஹான், விமானப்படை தளபதி ஏர்சீஃப் மார்ஷல் வி ஆர் சௌதாரி, கப்பற்படைத் தளபதி அட்மிரல் ஆர் ஹரி குமார், ராணுவத் தளபதி ஜென்ரல் மனோஜ்பாண்டே மற்றும் பாதுகாப்பு அமைச்சகத்தின் மூத்த அதிகாரிகள் கலந்து கொண்டனர்.
ரெயில்வே அமைச்சகம்
கோவிட்-19 தொற்றுக்கு எதிராகப் போராடி வரும் சுகாதார நிபுணர்களின் பாதுகாப்புக்கு ஊக்கமளிக்க 30,000க்கும் அதிகமான பிபிஇ உபகரணங்களைத் தயாரிக்க இந்திய ரயில்வே திட்டம்
கோவிட்-19 தொற்றால் பாதித்த நோயாளிகள் இடையே, நேரடியாகப் பணியாற்றி வரும் மருத்துவ நிபுணர்கள் மற்றும் சுகாதாரப் பணியாளர்களைப் பாதுகாக்கும் பிபிஇ எனப்படும் தனிநபர் பாதுகாப்பு கருவிகளை இந்திய ரயில்வேயின் உற்பத்தி பிரிவுகள், பணிமனைகள் மற்றும் தொழில் பிரிவுகள் உற்பத்தி செய்யத் தொடங்கியுள்ளன.
இந்திய ரயில்வே, ஏப்ரல் மாதத்தில் 30,000க்கும் அதிகமான பிபிஇ உபகரணங்களைத் தயாரிக்கும். மே மாதத்தில் 1,00,000 கருவிகளைத் தயாரிக்கவும் திட்டமிட்டுள்ளது. ஏற்கனவே, மாதிரி கருவிகள், குவாலியரில் உள்ள அங்கீகரிக்கப்பட்ட டி ஆர் டி ஓ ஆய்வுக்கூட பரிசோதனையில், உயர்தர மதிப்பீட்டைப் பெற்றுள்ளன.
பிபிஇ கருவிகள் தேவையில் ஏற்பட்டுள்ள தட்டுப்பாட்டைப் போக்கும் வகையில், வடக்கு ரயில்வேயின் ஜகதாரி பணிமனை, இதன் மாதிரி உபகரணத்தை வடிவமைத்து, தயாரிக்கும் முயற்சியை மேற்கொண்டுள்ளது. இதுபோன்ற மாதிரி கருவிகளுக்கு அங்கீகாரம் அளிக்கும், குவாலியரில் உள்ள பாதுகாப்பு ஆராய்ச்சி மற்றும் மேம்பாட்டு நிறுவனத்தின் ஆய்வுக்கூடத்தில் இவை பரிசோதிக்கப்பட்டன. ஆய்வுக்கூடம் நடத்திய அனைத்து சோதனைகளிலும் இந்த உபகரணம் உயர் தரத்துடன் உள்ளது.
இந்த ஏப்ரல் மாதத்தில் 30,000க்கும் அதிகமான கருவிகளைத் தயாரிப்பதற்குத் தேவையான போதிய மூலப்பொருட்களை இந்திய ரயில்வே கொள்முதல் செய்து, அதன் பணிமனைகளுக்கும் ,இதர தொழில் பிரிவுகளுக்கும் விநியோகிக்கும் முயற்சியை மேற்கொண்டுள்ளது.
(